Document ID: 32004D0590

KOMMISSIONENS BESLUTNING
af 4. juni 2004
om anerkendelse af, at den cypriotiske database for kvæg er fuldt operationel
(meddelt under nummer K(2004) 1969)
(Kun den græske udgave er autentisk)
(EØS-relevant tekst)
(2004/590/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, og
ud fra følgende betragtninger:
(1)
Cypern har anmodet om, at den database, som udgør en del af den cypriotiske ordning for identifikation og registrering af kvæg, jf. Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (1), anerkendes som fuldt operationel.
(2)
De cypriotiske myndigheder har fremlagt relevante oplysninger, der blev ajourført den 31. marts 2004.
(3)
De cypriotiske myndigheder har forpligtet sig til at forbedre databasens pålidelighed ved bl.a. at sørge for: i) at der træffes yderligere foranstaltninger, herunder kontrolforanstaltninger, for at sikre overholdelse af brugerens frist på højst fem arbejdsdage til meddelelse af fødsler, dødsfald og flytninger, navnlig til bedrifter, ii) at der træffes yderligere foranstaltninger til øjeblikkelig korrektion af fejl eller mangler, der opdages automatisk eller som følge af kontrol på stedet, iii) at der gennemføres yderligere sandsynlighedstest for at sikre kvaliteten af oplysningerne i databasen, navnlig om fødsler, iv) at hændelsesdatabasen styrkes for at sikre kvaliteten af oplysningerne om anvendelsen af øremærkeerstatninger, og v) at der træffes foranstaltninger for at sikre, at kontrol af identifikation og registrering af kvæg foregår i overensstemmelse med Kommissionens forordning (EF) nr. 1082/2003 (2).
(4)
De cypriotiske myndigheder har forpligtet sig til at gennemføre disse forbedringer senest den 30. april 2004.
(5)
På baggrund af ovenstående bør den cypriotiske database for kvæg anerkendes som fuldt operationel -
VEDTAGET FØLGENDE BESLUTNING:
Artikel 1
Den cypriotiske database for kvæg anerkendes som fuldt operationel fra den 1. maj 2004.
Artikel 2
Denne beslutning er rettet til Republikken Cypern.
Udfærdiget i Bruxelles, den 4. juni 2004.

Labels: 17
3
6
12
18